open-index/open-wikipedia-markdown huggingface dataset:
Eero Salo

**Eero Emil Kössi Salo** (4. heinäkuuta 1921 Hämeenlinna – 13. lokakuuta 1975 Hämeenlinna) oli suomalainen työsuojelutarkastaja ja sosialidemokraattien kansanedustaja.

Salon vanhemmat olivat varastomies Kalle Emil Salo ja Bertta Aliina Karisto. Hän kävi kansakoulun ja ammattikoulun valmistuen hopeasepäksi. Salo toimi Kultakeskus oy:n hopeapainajana Hämeenlinnassa 1937–1960. Hän oli sitten Hämeenlinnan kaupungin työsuojelutarkastajana 1960–1975, Tilastollisen päätoimiston tilastoasiamiehenä 1960–1968 ja Hämeenlinnan ammattioppilaslautakunnan koulutustarkastajana 1967–1969. Salon poliittinen ura alkoi vuoden 1956 yleislakon aikana kun hän toimi Hämeenlinnassa ”lakkokenraalina”.

Salo oli kansanedustajana 1968–1975 edustaen Hämeen läänin eteläistä vaalipiiriä. Hän tuli eduskuntaan 20. syyskuuta 1968 sosialidemokraattien Uuno Takin tilalle. Salo kuoli kesken edustajakautensa ja hänen tilalleen eduskuntaan tuli sosialidemokraattien Eino Grönholm. Salo oli presidentin valitsijamiehenä vuoden 1968 presidentinvaaleissa. Hän oli Hämeenlinnan kaupunginvaltuuston jäsenenä 1957–1975 ja kaupunginhallituksen jäsenenä 1955–1962. Salo johti käytännössä Hämeenlinnan kunnallispolitiikkaa aseveliakselissa kokoomuksen Timo Mäen kanssa. Hän oli Hämeenlinnaan sosiaalilautakunnan puheenjohtaja ja hän oli keskeisesti mukana perustamassa Kanta-Hämeen keskussairaalaa.

Salo oli sosialidemokraattisen puolueen Etelä-Hämeen piirijärjestön piiritoimikunnan varapuheenjohtaja, Hämeenlinnan keskussairaalan kuntainliiton hallituksen puheenjohtaja, Jalometallityöntekijöiden liiton liittovaltuuston puheenjohtaja ja Vajaamielishuollon neuvottelukunnan puheenjohtaja.

Hämeenlinnan työväenyhdistys perusti satavuotisjohlakokouksessaan vuonna 1988 Hämeenlinnaan vanhus- ja lähimmäispalvelusäätiön, Kössi-säätiön joka sai nimensä Eero Salon lempinimen mukaan.

## Lähteet
Lucey (Savoie)

**Lucey** on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Rhônejoen varrella.

## Nähtävyyksiä

Kunnan nähtävyyksiä on linna *Château de Lucey*. Se on linnoitettu talo, jonka juuret ulottuva 1200-luvulle.
Vuodesta 1993 lähtien linnan nykyiset omistajat ovat valmistaneet siellä viiniä. Viinitilalle on mahdollista tehdä opastettuja kierroksia.

## Lähteet

## Aiheesta muualla

*Château de Lucey
Timo Mäki

**Timo Ilmari Mäki** (24. syyskuuta 1914 Tampere – 19. joulukuuta 1985 Hämeenlinna) oli suomalainen varatuomari, asianajaja ja kokoomuksen kansanedustaja.

Mäen vanhemmat olivat kirvesmies Kaarle Timoteus Mäki ja Suoma Maria Sirén. Hän pääsi ylioppilaaksi 1933, suoritti ylemmän oikeustutkinnon 1939 ja sai varatuomarin arvon 1944.

Mäki oli Hämeen lääninhallituksessa lähettäjänä 1939–1940 ja ylimääräisenä esittelijänä 1940–1945 sekä toimi Hämeenlinnan vt. kaupunginviskaalina 1941–1942. Hänestä tuli vuonna 1945 Harry Pomoellin asianajotoimiston asianajaja Hämeenlinnassa ja hän oli Harry Pomoellin asianajotoimiston osakkaana 1946–1960. Mäellä oli oma asianajotoimisto Hämeenlinnassa 1960–1978. Hän toimi myös AK:n Etelä-Hämeen piirin lakimiehenä ja Olga ja Vilho Linnamon säätiön asiamiehenä. 

Mäki oli kansanedustajana 1964–1979 edustaen Hämeen läänin eteläistä vaalipiiriä. Hän tuli eduskuntaan 8. toukokuuta 1964 kokoomuksen Olli Aulangon tilalle. Mäki oli eduskunnan toisen lakivaliokunnan puheenjohtajana 1971 ja 1975–1978. Hän oli Kansaneläkelaitoksen valtuutettuna, Pohjoismaiden neuvoston Suomen valtuuskunnan jäsenenä sekä Yleisradion hallintoneuvoston jäsenenä. Mäki oli presidentin valitsijamiehenä vuosien 1956, 1962 ja 1968 presidentinvaaleissa. Hän oli Hämeenlinnan kaupunginvaltuuston jäsenenä kolmenkymmenen vuoden ajan (siitä 20 vuotta valtuuston varapuheenjohtajana) ja kaupunginhallituksen jäsenenä. Mäki johti Hämeenlinnan kunnallispolitiikkaa aseveliakselissa sosialidemokraattien Eero Salon kanssa. 

Mäki oli kokoomuksen Etelä-Hämeen piirin varapuheenjohtaja ja kokoomuksen puoluevaltuuston jäsen. Hän oli Mieskuoroliiton hallituksen jäsen ja toimi 20 vuoden ajan Hämeenlinnan Mieskuoron puheenjohtajana.

## Lähteet
Ansa (televisioelokuva)

**Ansa** on Markku Onttosen ohjaama suomalainen televisioelokuva vuodelta 1981. Se perustuu ranskalaisen Robert Thomasin näytelmään *Piège pour un homme seul* (1960). Näytelmän suomensi Erkki Kirjalainen. Tuolloinen aviopari Hannu ja Hannele Lauri näyttelevät televisioelokuvan päätehtävissä.

## Juoni
Daniel ja Elisabet Gorban ovat melko tuore aviopari. He elelevät eteläranskalaisessa vuoristomajassa vuoden 1960 tienoilla. Elisabet on ollut riidan jälkeen kadoksissa jo yli viikon ja Daniel ottaa yhteyttä komisarioon asian selvittämiseksi. Pastori Maxim saapuu Danielin luo ja kertoo löytäneensä Elisabetin. Asiat vääntyvät solmuun kun Daniel ei tunnista Maximin mukanaan tuomaa naista Elisabetiksi. Nainen kertoo yksityiskohtaisen tarkkoja seikkoja Gorbanien elämästä ja sanoo, että Danielilla on ollut aiemminkin vastaavantapaisia muistinmenetyksiä. Elisabetin rikkaalta enolta tiedossa oleva perintö herättää myös jos jonkinlaista tunnekuohua. Komisario alkaa tuskaantua perin juurin outoon kuvioon ja päättää etsiä totuuden.

## Julkaisut
*Ansa* sai ensi-iltansa MTV:n Aitiopaikalla marraskuussa 1981. Teos on julkaistu myös DVD-tallenteena.

## Näyttelijät

## Lähteet
Monestiés

**Monestiés** on Ranskan kunta Occitanien alueella Tarnin departementissa. Kunnan asukasluku vuonna 2014 oli 1&nbsp;405. Se sijaitsee parikymmentä kilometriä departementin hallintokaupungista Albista pohjoiseen.

Cérou-joen varrella sijaitseva Monestiés kuuluu kauneimpien ranskalaiskylien järjestöön *[[Les Plus Beaux Villages de France]]*, johon Tarnin departementista kuuluu viisi muutakin kylää.

## Lähteet

## Aiheesta muualla
GP2 Bahrainin Grand Prix 2007

**GP2 Bahrainin Grand Prix 2007** oli GP2-kauden 2007 ensimmäinen osakilpailu, joka ajettiin 14.–15. huhtikuuta Bahrain International Circuitin moottoriradalla Bahrainissa. Kilpailu ajettiin Formula 1:sten Bahrainin GP:n ohessa.

Lauantain kilpailun voitti Super Novan Luca Filippi. Sunnuntain kilpailun voitti Damsin Nicolas Lapierre. Filippille ja Lapierrelle voitto oli uran ensimmäinen.

## Tulokset
### Aika-ajot

### Lauantain kilpailu

### Sunnuntain kilpailu

## Muuta
* Roldán Rodríguezin, Bruno Sennan, Adrian Zauggin, Antônio Pizzonian, Pastor Maldonadon, Kōhei Hiraten, Sérgio Jimenezin, Sakon Yamamoton, Ho-Pin Tungin, Christian Bakkerudin, Andy Soucekin, Kazuki Nakajiman ja Karun Chandhokin uran ensimmäinen kilpailu.
* Michael Ammermüllerin ensimmäinen kilpailu Ardenilla.
* Lucas di Grassin ensimmäinen kilpailu ART:lla.
* Andreas Zuberin ensimmäinen kilpailu iSportilla.
* Nicolas Lapierren ensimmäinen kilpailu Damsilla.
* Borja Garcían ensimmäinen kilpailu Durangolla.
* Luca Filippin ja Mike Conwayn ensimmäinen kilpailu Super Novalla.
* Vitali Petrovin ja Giorgio Pantanon ensimmäinen kilpailu Camposilla.
* Luca Filippin ja Nicolas Lapierren uran ensimmäinen voitto.
* Super Novan ensimmäinen voitto sitten Belgian GP:n 2005.

## Lähteet
Puycelsi

**Puycelsi** tai **Puycelci** [pɥisel'si], myös **Puycelci-Grésigne**, on Ranskan kunta Occitanien alueella Tarnin departementissa. Kunnan asukasluku vuonna 2014 oli 463. Se sijaitsee noin 40 kilometriä Montaubanista itään.

Puycelsi kuuluu kauneimpien ranskalaiskylien järjestöön *[[Les Plus Beaux Villages de France]]*, johon Tarnin departementista kuuluu viisi muutakin kylää sekä Puycelsin naapurikunta Bruniquel Tarn-et-Garonnen departementissa.

## Lähteet

## Aiheesta muualla
Danakosha Ling

**Danakosha Ling** (aiemmilta nimiltään *Danakosha Finland* ja *Nyingmapa-yhteisö*) on Suomessa toimiva tiibetinbuddhalainen dharmayhdyskunta. Se on rekisteröity uskonnolliseksi yhdyskunnaksi vuonna 2005. Yhteisön toiminta aloitettiin vuonna 2002, kun yhteisön opettaja Tulku Dakpa Rinpoche kutsuttiin ensimmäisen kerran Suomeen opettamaan buddhalaista filosofiaa ja meditaatiota. Opetus noudattaa Vajrayana-suuntauksen, Tiibetin vanhan käännöskoulukunnan traditiota, niin sanottua Nyingmapa-traditiota. Olennaisena osana uskonnollista toimintaansa yhteisö on kutsunut Suomeen koulukunnan arvostetuimpia mestareita, jota ovat siirtäneet perinnettä suomalaisille harjoittajille. Buddhalaisen kirjallisuuden lisäksi koulutukseen kuuluu myös muun muassa rituaalimusiikki ja symbolinen taide. Yhdyskunta kokoontui pääosin Helsingissä yli kymmenen vuotta, ja perusti vuonna 2016 Danakosha Ling -keskuksen Jokioisiin Kanta-Hämeeseen. Yhdyskunnalla on viitisenkymmentä väestörekisteriin merkittyä jäsentä ja toistasataa rekisteröimätöntä seuraajaa.

## Katso myös
* Luettelo Suomen buddhalaisista yhteisöistä

## Lähteet
*Creutz, Johansson, Wikström: Utryck för tro
*Maira Lindeberg: Danakosha Finland 10 vuotta. Historiikki.

## Aiheesta muualla
*http://dzogchenurgyenling.dk/english/teachers/tulku-dakpa-rinpoche/
GP2 Euroopan Grand Prix 2007

**GP2 Euroopan Grand Prix 2007** oli GP2-kauden 2007 kuudes osakilpailu, joka ajettiin 21.–22. heinäkuuta Nürburgringin moottoriradalla Saksassa. Kilpailu ajettiin Formula 1:sten Euroopan GP:n ohessa.

Lauantain kilpailun voitti iSportin Timo Glock. Sunnuntain kilpailun voitti Racing Engineeringin Javier Villa.

## Tulokset
### Aika-ajot

### Lauantain kilpailu

### Sunnuntain kilpailu

## Muuta
* Mike Conwayn ja Sébastien Buemin ensimmäinen kilpailun nopein kierros.
* Kōhei Hiraten ensimmäinen palkintosija.
* Ernesto Vison uran viimeinen kilpailu.
* Sakon Yamamoton viimeinen kilpailu BCN Competicionilla.

## Lähteet
Fourcès

**Fourcès** [fʊr'sɛs] on Ranskan kunta Oksitanian alueella Gersin departementin pohjoisrajalla. Kunnan asukasluku vuonna 2014 oli 272. Fourcès kuuluu Armagnac-Ténarèzen kantoniin Condomin arrondissementissa.

Fourcès kuuluu kauneimpien ranskalaiskylien järjestöön *[[Les Plus Beaux Villages de France]]*, johon Gersin departementista kuuluu kolme muutakin kylää. Kylän ympyrän muotoisen asemakaavan keskuksena on aikoinaan ollut linna, jonka paikalla on nyt puiden varjostama aukio. Kylä tunnetaan huhtikuisista kukkafestivaaleistaan.

## Lähteet

## Aiheesta muualla
Karen Cellini

**Karen Cellini** (s. 13. toukokuuta 1958 Philadelphia, Pennsylvania) on yhdysvaltalainen näyttelijä, joka esitti Amanda Carringtonia televisiosarja *[[Dynastia (vuoden 1981 televisiosarja)|Dynastiassa]]* vuosina 1986–1987. Aikaisemmin hahmoa näytteli Catherine Oxenberg. Cellini tavoitteli alun perin roolia *Dynastian* sisarsarjasta *[[Colbyt]]*, mutta ei tullut valituksi. 

Vuonna 2005 Cellini esiintyi elokuvassa *[[Seriously Twisted]]*.

## Lähteet

## Aiheesta muualla
*
GP2 Britannian Grand Prix 2007

**GP2 Britannian Grand Prix 2007** oli GP2-kauden 2007 viides osakilpailu, joka ajettiin 7.–8. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.

Lauantain kilpailun voitti paalupaikalta startannut iSportin Andreas Zuber. Sunnuntain kilpailun voitti FMS Internationalin Adam Carroll.

## Tulokset
### Aika-ajot

* Pastor Maldonadon, Kōhei Hiraten ja Andy Soucekin sijoitusta pudotettiin viidellä lähtöruudulla.

### Lauantain kilpailu

### Sunnuntain kilpailu

## Muuta
* Andreas Zuberin ensimmäinen paalupaikka ja viimeinen voitto.
* Mike Conwayn ja Kazuki Nakajiman ensimmäinen palkintosija.
* Michael Ammermüllerin uran viimeinen kilpailu.

## Lähteet
Jongieux

**Jongieux** on kunta itäisessä Ranskassa Savoien departementissa Auvergne-Rhône-Alpesin alueella.

## Nähtävyyksiä

Kunnan nähtävyyksiä on linna *Château de La Mar*. Se on 1200-luvulta peräisin oleva linnoitettu talo.

## Lähteet

## Aiheesta muualla
Leo Gummerus

**Leo Benedikt Gummerus** (20. kesäkuuta 1885 Kurkijoki – 16. joulukuuta 1956 Lappeenranta) oli suomalainen poliitikko. Gummerus toimi Kokoomuksen kansanedustajana vuosina 1927–1929 edustaen Viipurin läänin itäistä vaalipiiriä. Gummerus toimi myös Lappeenrannan kaupunginvaltuuston puheenjohtajana.

Gummerus kirjoitti ylioppilaaksi vuonna 1903, valmistui filosofian kandidaatiksi ja maisteriksi vuonna 1907, teologian kandidaatiksi vuonna 1911, vihittiin papiksi samana vuonna ja suoritti pastoraalitutkinnon vuonna 1916. Gummerus opiskeli Saksassa 1908 ja 1920. Politiikan ulkopuolella Gummerus toimi ylimääräisenä pappina Parikkalassa 1911–1914, Jaakkimassa 1914–1915 ja Iisalmessa 1915–1920, kirkkoherrana Rautjärvellä 1920–1931 ja Lappeella 1931–1956, tuomiokapitulin asessorina Savonlinnassa 1923–1925 ja Viipurissa 1925–1929 ja 1935–1941, vt. lääninrovastina 1947–1951 ja lääninrovastina 1951–1956. Gummerus osallistui kirkolliskokouksiin 1923, 1928, 1933 ja ylimääräiseen kirkolliskokoukseen 1935. Hän oli Suomen Kirkon Vuosikirjan toimittajana 1921–1925 ja 1926.

Gummeruksen vanhemmat olivat kirkkoherra Julius Immanuel Gummerus ja Aina Helena Winter. Gummeruksen puoliso vuosina 1914–1925 oli Karin Lydia Noponen sekä vuodesta 1926 Siiri Helena Elisabeth Tavast. Gummerus toimi presidentin valitsijamiehenä vuosina 1925, 1937, 1940, 1943 ja 1950. Gummerukselle myönnettiin rovastin arvonimi vuonna 1929 sekä teologian kunniatohtorin arvonimi vuonna 1955.

## Julkaisuja
* *Mitä Vanha Testamentti sanoo lapsesta?: esitelmä Luther-opiston kursseilla Pieksämäellä lokakuussa 1919*. Suomen ev. luth. pyhäkouluyhdistys, Helsinki 1920
* *Kertomus Suomen evankelisluterilaisen kirkon tilasta vuosina 1923-1927: piispainkokoukselta toimeksi saaneena valmistunut Leo Gummerus*. Sortavala 1928
* *Paimenkirjeet (Timoteuksen ja Tiituksen kirjeiden selitykset)* teoksessa *Uuden testamentin selitysteos. 3 nide, Kirjeitä, Ilmestyskirja sekä kirjoitelmat Paavalista ja Uudentestamentin tekstilähteistä*; toimittajat J. A. Mannermaa ja Eero Hyvärinen. WSOY 1928-1929
* *Suomen evankelis-luterilainen kirkko vuosina 1928-1931: kertomus*; piispainkokoukselta toimeksi saaneena Leo Gummerus. Sortavala 1933
* *Suomen evankelisluterilainen kirkko vuosina 1932-1936*; kertomus, jonka piispainkokoukselta toimeksi saaneena valmisti Leo Gummerus. Sortavala 1938

## Lähteet
Le Bourget-du-Lac

**Le Bourget-du-Lac** on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Lac du Bourget -järven rannalla.

Kunta on pieni matkailu- ja opiskelijakaupunki. Kunnan kehitystä tukemaan sinne on rakennettu Savoie Technolac –teknologiakeskus ja lähistöllä on aluetta palveleva Chambéryn lentoasema.

## Nähtävyyksiä

Kunnan nähtävyyksiä on linna *Château du Bourget*. Linna on rakennettu 1200-luvulla, ja se on nykyään raunioitunut. Linna oli vuosina 1285-1434 Savoijin kreivien tärkein asuinpaikka.

## Lähteet

## Aiheesta muualla
Auvillar

**Auvillar** on Ranskan kunta Oksitanian alueella Tarn-et-Garonnen departementin luoteisosassa. Kunnan asukasluku vuonna 2014 oli 935. Se kuuluu Garonne-Lomagne-Brulhois’n kantoniin Castelsarrasinin arrondissementissa.

Garonnejoen varrella sijaitseva Auvillar kuuluu kauneimpien ranskalaiskylien järjestöön *[[Les Plus Beaux Villages de France]]*, johon Tarn-et-Garonnen departementista kuuluu kaksi muutakin kylää, Lauzerte ja Bruniquel.

## Lähteet

## Aiheesta muualla
Bruniquel

**Bruniquel** [bʁyni.kel] on Ranskan kunta Oksitanian alueella Tarn-et-Garonnen departementin kaakkoisrajalla. Kunnan asukasluku vuonna 2014 oli 611. Se kuuluu Tarn-Tescou-Quercyn kantoniin Montaubanin arrondissementissa. Bruniquel sijaitsee noin 40 kilometriä Montaubanista itään.

Bruniquelin nähtävyyksiin kuuluu kukkulan huipulla sijaitseva linna, linnoitettu kylä ja siellä sijaitseva Maison Payrol 1200-luvulta peräisin olevine seinämaalauksineen. Bruniquel kuuluu kauneimpien ranskalaiskylien järjestöön *[[Les Plus Beaux Villages de France]]*, johon Tarn-et-Garonnen departementista kuuluu kaksi muutakin kylää, Auvillar ja Lauzerte, ja lisäksi Bruniquelin lähinaapuri Puycelsi Tarnin departementin puolella.

## Lähteet

## Aiheesta muualla
Hannes Eskola

**Anders Johannes (Hannes) Eskola** (24. kesäkuuta 1885 Paavola – 26. huhtikuuta 1951 Raahe) oli suomalainen poliitikko. Eskola toimi Maalaisliiton kansanedustajana vuosina 1930–1933 edustaen Oulun läänin eteläistä vaalipiiriä. Eskola toimi myös Paavolan kunnanvaltuuston jäsenenä. Siviiliammatiltaan Eskola oli maanviljelijä ja hän toimi viljelijänä Paavolassa. Hän toimi myös Paavolan säästöpankin johtajana 1909–1935 sekä Pohjolan Osake-Pankin Raahen konttorin johtajana 1935–1951. Eskolan vanhemmat olivat maanviljelijä Matti Eskola ja Maria Turunen. Eskolan puoliso vuosina 1906–1941 oli Maria Laru, vuosina 1943–1948 Lyydia Lautiainen sekä vuodesta 1950 Anna Magdaleena Räinä (e. Tapanila). Eskola toimi presidentin valitsijamiehenä vuosina 1937, 1940 ja 1943.

## Lähteet
Juhlalevy

**Juhlalevy** voi tarkoittaa:

* *[[Juhlalevy (Aimo Saxelinin albumi)]]*, 2011
* *[[Juhlalevy (Arvi Tikkalan albumi)]]*, 2007
* *[[Juhlalevy (Eugen Malmstenin albumi)]]*, 2007
* *[[Juhlalevy (Reijo Viidan albumi)]]*, 2007
* *[[Juhlalevy – 50 laulua]]*, Mikko Alatalon albumi vuodelta 2001
* *[[Juhlalevy – Pure mua]]*, Meiju Suvaksen albumi vuodelta 2010
GP2 Valencian Grand Prix 2007

**GP2 Valencian Grand Prix 2007** oli GP2-kauden 2007 yhdestoista ja viimeinen osakilpailu, joka ajettiin 29.–30. syyskuuta Valencia Circuitin moottoriradalla Espanjassa.

Lauantain kilpailun voitti Campoksen Vitali Petrov, jolle voitto oli uran ensimmäinen. Sunnuntain kilpailun voitti iSportin
Timo Glock, joka varmisti sarjan mestaruuden.

## Tulokset
### Aika-ajot

### Lauantain kilpailu

### Sunnuntain kilpailu

## Muuta
* Timo Glockin, Alexandre Negrãon, Jason Tahincioğlun, Kōhei Hiraten, Sergio Hernándezin, Kazuki Nakajiman, Nicolas Lapierren, Filipe Albuquerquen, Marcos Martínezin, Markus Niemelän ja Borja Garcían uran viimeinen kilpailu.
* Lucas di Grassin ja Mihail Aljošin viimeinen kilpailu ART:lla.
* Andreas Zuberin viimeinen kilpailu iSportilla.
* Bruno Sennan viimeinen kilpailu Ardenilla.
* Mike Conwayn viimeinen kilpailu Super Novalla.
* Ho-Pin Tungin viimeinen kilpailu BCN Competicionilla.
* Christian Bakkerudin viimeinen kilpailu DPR:llä.
* Giorgio Pantanon viimeinen kilpailu Camposilla.
* Karun Chandhokin viimeinen kilpailu Durangolla.
* Viimeinen kilpailu Dallara GP2/05 -autolla.
* Kazuki Nakajiman uran ensimmäinen paalupaikka.
* Vitali Petrovin uran ensimmäinen voitto.
* Timo Glock varmisti mestaruuden.
* Campoksen ensimmäinen kaksoisvoitto.

## Lähteet
Østerdølen

**Østerdølen** on paikallinen norjalainen sanomalehti, jota julkaistaan Stor-Elvdalissa Hedmarkin läänissä. Lehden levikki oli 1&nbsp;016 vuonna 2008.

## Lähteet
GP2 Espanjan Grand Prix 2007

**GP2 Espanjan Grand Prix 2007** oli GP2-kauden 2007 toinen osakilpailu, joka ajettiin 12.–13. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.

Lauantain kilpailun voitti Ardenin Bruno Senna, jolle voitto oli uran ensimmäinen. Sunnuntain kilpailun voitti iSportin Timo Glock.

## Tulokset
### Aika-ajot

* Giorgio Pantanon, Andy Soucekin ja Sakon Yamamoton sijoitusta pudotettiin kolmella lähtöruudulla.
* Kazuki Nakajiman sijoitusta pudotettiin kymmenellä lähtöruudulla Bahrainin kilpailusta.

### Lauantain kilpailu

### Sunnuntain kilpailu

## Muuta
* Mihail Aljošin teki debyytin ART:lla korvaten Michael Ammermüllerin.
* iSportin ensimmäinen eturivi.
* Timo Glockin ensimmäinen paalupaikka.
* Bruno Sennan ensimmäinen voitto.
* Lucas di Grassin ja Javier Villan ensimmäinen palkintosija.
* Mihail Aljošin ja Sérgio Jimenezin ensimmäiset pisteet.
* Ardenin ensimmäinen voitto sitten Valencian GP:n 2006.

## Lähteet
Lauzerte

**Lauzerte** [lo'zeʁt] on Ranskan kunta Oksitanian alueella Tarn-et-Garonnen departementissa. Kunnan asukasluku vuonna 2014 oli 1&nbsp;482. Se kuuluu Pays de Serres Sud-Quercyn kantoniin Castelsarrasinin arrondissementissa.

Lauzerte kuuluu kauneimpien ranskalaiskylien järjestöön *[[Les Plus Beaux Villages de France]]*, johon Tarn-et-Garonnen departementista kuuluu kaksi muutakin kylää, Auvillar ja Bruniquel.

## Lähteet

## Aiheesta muualla
Camon (Ariège)

**Camon** on Ranskan kunta Occitanien alueella Ariègen departementissa. Kunnan asukasluku vuonna 2014 oli 145. Se kuuluu Mirepoix’n kantoniin Pamiersin arrondissementissa.

Camon kuuluu kauneimpien ranskalaiskylien järjestöön *[[Les Plus Beaux Villages de France]]*, johon Ariègen departementista kuuluu myös Saint-Lizier.

## Lähteet

## Aiheesta muualla
Mircea Stan

**Mircea Stan** (2. lokakuuta 1943 Romania – 6. toukokuuta 2025) oli romanialaissyntyinen jazzmuusikko ja pasunisti, joka asui 1970-luvun alkuvuosista alkaen Suomessa.

Stan oli yksi UMO Jazz Orchestran perustajajäsenistä. Sen lisäksi hän soitti muun muassa Edward Vesalan, Heikki Sarmannon ja Paroni Paakkunaisen johtamissa kokoonpanoissa. 1980-luvulta alkaen hän esiintyi duona saksofonisti-huilisti Pentti Lahden kanssa.

Mircea Stanin omat yhtyeet ovat olleet sekstettejä, joita levytyksissä on vahvistettu lyömäsoittajilla.

Muusikon työn ohella Mircea Stan opetti pitkään pasuunansoittoa Helsingin Pop & Jazz Konservatoriossa ja sen ulkopuolella.

## Diskografiaa
**The Touch* (Kompass Records, 1987)
**Para Los Trombones* (Andania, 1989)
**Roots Never Die* (Mircea Stan Jazz Band, omakustanne, 2000)
**Coming Home* (Mircea Stan Quartet, Yleisradion äänite vuodelta 1974, Svart Recordsin vinyylijulkaisu 2010-luvulta)

## Lähteet

## Aiheesta muualla
*Mircea Stan Discogs-levytystietokannassa
GP2 Italian Grand Prix 2008

**GP2 Italian Grand Prix 2008** oli GP2-kauden 2008 kymmenes ja viimeinen osakilpailu, joka ajettiin 13.–14. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.

Lauantain kilpailun voittoon ajoi Campoksen Lucas di Grassi. Kymmenenneksi sijoittunut Giorgio Pantano, varmisti sarjan mestaruuden. Sunnuntain kilpailun voitti Durangon Davide Valsecchi.

## Tulokset
### Aika-ajot

### Lauantain kilpailu

### Sunnuntain kilpailu

## Muuta
* Giorgio Pantanon, Bruno Sennan, Sébastien Buemin, Andy Soucekin, Mike Conwayn, Sakon Yamamoton, Marko Asmerin ja Carlos Iaconellin viimeinen kilpailu.
* Álvaro Parenten viimeinen kilpailu Super Novalla.
* Javier Villan viimeinen kilpailu Racing Engineeringillä.
* Romain Grosjeanin viimeinen kilpailu ART:lla.
* Luca Filippin viimeinen kilpailu Ardenilla.
* Karun Chandhokin viimeinen kilpailu iSportilla.
* Ho-Pin Tungin viimeinen kilpailu Tridentillä.
* Roldán Rodríguezin viimeinen kilpailu FMS:llä.
* Diego Nunesin viimeinen kilpailu DPR:llä.
* Alberto Valerion viimeinen kilpailu Durangolla.
* Vitali Petrovin ja Lucas di Grassin viimeinen kilpailu Campoksella.
* Andreas Zuberin ja Pastor Maldonadon viimeinen kilpailu Piquet Sportsilla.
* BCN Competicion viimeinen kilpailu.

## Lähteet
Mihai Tudose

**Mihai Tudose** (s. 6. maaliskuuta 1967 Brăila, Romania) on romanialainen sosiaalidemokraattista puoluetta (PSD) edustava poliitikko, joka toimi Romanian pääministerinä 29. kesäkuuta 2017 – 16. tammikuuta 2018..

## Opiskelu
Tudose opiskeli hallintotieteitä Dimitrie Cantemirin kristillisen yliopiston oikeustieteellisessä tiedekunnassa Bukarestissa ja valmistui vuonna 1995.

Vuonna 2001 hän suoritti Galațin yliopistossa jatko-opintoja liike- ja taloushallinnossa ja vuonna 2006 kansallisen turvallisuuden jatkokurssin Romanian tiedustelupalvelun *Kansallisen turvallisuuden korkeakoulussa*. Samana vuonna hän suoritti johtamisen erikoistumisopintoja kansalliseen turvallisuuteen erikoistuneessa Marshall-keskuksessa Saksan Garmisch-Partenkirchenissä sekä Romanian Maanpuolustuskorkeakoulun jatkokurssin Bukarestissa.

Vuosina 2006−2007 Tudose suoritti maisterintutkinnon eurooppalaisesta talouspolitiikasta. Hän on opiskellut myös viestinnän ja suhdetoiminnan hallintaa Galațin yliopistossa, aseellisten konfliktien arviointia ja ratkaisua Georgetownin yliopistossa Yhdysvalloissa ja matkailun kehittämistä ("Matkailu kestävän alueellisen kehityksen kontekstissa").

Vuonna 2010 Tudose valmistui filosofian tohtoriksi sotatieteistä väitöskirjansa aiheena "Kriittisen infrastruktuurin suojelu".

## Ura poliitikkona
Vuonna 1992 Tudose liittyi sosiaalidemokraattisen FDSN-puolueen jäseneksi, kun FDSN perustettiin. Puolueen perustajat olivat eronneet Romanian vallankumouksen jälkeen hallinneesta FSN-puolueesta.

Vuonna 2000 Tudose valittiin kansanedustajaksi Romanian parlamenttiin. Vuosina 2000−2007 hän toimi Euroopan neuvoston varajäsenenä ja vuosina 2007−2014 jäsenenä.

Helmikuusta kesäkuuhun 2017 Tudose toimi PSD:n johtaman Sorin Grindeanun hallituksen talousministerinä, kunnes hallitus kaatui 21. kesäkuuta 2017 ja Grindeanu syrjäytettiin PSD:n sisäisessä valtakamppailussa. Myös Tudosea on pidetty romanialaisessa mediassa syypäänä siihen, ettei hallitus ole toteuttanut uudistuksia.

29. kesäkuuta 2017 Tudose aloitti Romanian pääministerinä. Tudose menetti oman puolueensa tuen tammikuussa 2018 ja ilmoitti eroavansa. Kiistan taustalla oli Tudosen vaatimus sisäministerin erosta. Hän syytti tätä myös julkisesti valehtelusta. Sisäministerillä oli kuitenkin puoluejohdon tuki.

Vuoden 2019 europarlamenttivaaleissa Tudose valittiin Euroopan parlamentin jäseneksi. Hän istuu Euroopan parlamentin sosialistien ja demokraattien ryhmässä.

## Lähteet

## Aiheesta muualla

*
ITromsø

**iTromsø**, aiemmin **Bladet Tromsø**, on  norjalainen sanomalehti, joka ilmestyy Tromssassa. Lehti on perustettu 1898. Sen omistaa toinen lehti, ''Harstad Tidende''.

## Vastaavat päätoimittajat

*1898–1898	Erling Gjemsø
*1898–1912	Erling Steinbø
*1912–1916	Anders Hamre
*1916–1916	Sverre Melvær
*1916–1917	Karl Sjurseth
*1917–1917	Andreas Aas
*1917–1917	Anders Hamre
*1917–1961	Oscar Larsen
*1961–1972	Kjell Larsen
*1961–1982	Sverre Larsen
*1972–1974	Wiggo Jentoft
*1974–1980	Erlend Rian
*1980–1985	Einar Sørensen
*1985–1985	Kjell Larsen
*1985–1986	Arnulf Hartviksen
*1986–1990	Pål Stensaas
*1990–1993	Per Eliassen
*1994–2007	Yngve Nilssen
*2007–2009	Jonny Hansen
*2009–2014	 Jørn Chr. Skoglund
*2014–2015 Jonny Hansen
*2015–Stig Jakobsen

## Lähteet

## Aiheesta muualla
*iTromsøn verkkosivusto
GP2 Espanjan Grand Prix 2008

**GP2 Espanjan Grand Prix 2008** oli GP2-kauden 2008 ensimmäinen osakilpailu, joka ajettiin 26.–27. huhtikuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.

Lauantain kilpailun voittoon ajoi Super Novan Álvaro Parente. Sunnuntain kilpailun voitti DAMSin Kamui Kobayashi.

## Tulokset
### Aika-ajot

### Lauantain kilpailu

### Sunnuntain kilpailu

## Muuta
* Romain Grosjeanin, Ben Hanleyn, Álvaro Parenten, Jérôme d’Ambrosion, Kamui Kobayashin, Yelmer Buurmanin, Davide Valsecchin, Alberto Valerion, Giacomo Riccin, Diego Nunesin, Paolo Noceran ja Miloš Pavlovićin ensimmäinen kilpailu.
* Giorgio Pantanon ensimmäinen kilpailu Racing Engineeringillä.
* Luca Filippin ensimmäinen kilpailu ART:lla.
* Sébastien Buemin ensimmäinen kilpailu Ardenilla.
* Christian Bakkerudin ensimmäinen kilpailu Super Novalla.
* Roldán Rodríguezin ja Adrián Vallésin ensimmäinen kilpailu FMS:llä.
* Karun Chandhokin ja Bruno Sennan ensimmäinen kilpailu iSportilla.
* Andreas Zuberin ja Pastor Maldonadon ensimmäinen kilpailu Piquet GP:llä.
* Mike Conwayn ja Ho-Pin Tungin ensimmäinen kilpailu Tridentillä.

## Lähteet
GP2 Turkin Grand Prix 2008

**GP2 Turkin Grand Prix 2008** oli GP2-kauden 2008 toinen osakilpailu, joka ajettiin 10.–11. toukokuuta İstanbul Parkin moottoriradalla Turkissa. Kilpailu ajettiin Formula 1:sten Turkin GP:n ohessa.

Lauantain kilpailun voitti paalupaikalta startannut Racing Engineeringin Giorgio Pantano. Sunnuntain kilpailun voitti ART GP:n Romain Grosjean, jolle voitto oli uran ensimmäinen.

## Tulokset
### Aika-ajot

* Andy Soucekin, Mike Conwayn, Kamui Kobayashin, Diego Nunesin ja Miloš Pavlovićin sijoitusta pudotettiin viidellä lähtöruudulla.
* Ben Hanleyn ja Alberto Valerion sijoitusta pudotettiin kymmenellä lähtöruudulla.

### Lauantain kilpailu

### Sunnuntain kilpailu

## Muuta
* Romain Grosjeanin ensimmäinen voitto, palkintosija ja nopein kierros.
* Ben Hanleyn ensimmäinen piste.
* Adrián Vallésin ensimmäinen kilpailu BCN Competicionilla.

## Lähteet
Bergensavisen

**Bergensavisen** on norjalainen päivälehti, joka ilmestyy Hordalandissa Bergenissä. Lehti alkoi ilmestyä 23. maaliskuuta 1923 Norjan työväenpuolueen äänenkannattajana. Yleisesti siitä käytetään lyhennettä BA, ja se on Bergenin alueen toiseksi suurin lehti *[[Bergens Tidende]]n* jälkeen.

Lehden koko muuttui 1994 tabloidiksi. Samalla lehden painopaikka muuttui Fyllingsdalenista Mindeen. BA:n verkkolehti alkoi ilmestyä 19. tammikuuta 1996 ensimmäisenä verkkolehtenä Bergenissä ja yhtenä ensimmäisistä koko Norjassa.

## Vastaavat päätoimittajat
* Gunnar Ousland 1927–1938
* Oscar Ihlebæk 1938–1941
* Torstein Selvik 1945–1958 (stortingedustaja 1950–1969)
* Jørgen Hustad 1950–1958
* Per Bratland 1958–1962
* Egil Helle 1962–1964
* Odd Ragnar Torvik 1964–1983
* Alf Hildrum 1981–1983
* Olav Terje Bergo 1984–2009
* Anders Nyland 1. huhtikuuta 2009 – 18. maaliskuuta 2016
* Sigvald Sveinbjørnsson 12. huhtikuuta 2016 –

## Lähteet

## Aiheesta muualla
*Bergensavisens webbplats
Palestiinan kansainvälinen asema

**Palestiinan valtion kansainvälinen asema** on kiistanalainen, koska kaikki Yhdistyneiden kansakuntien jäsenmaat eivät ole tunnustaneet sitä. Vuonna 2024 Palestiina oli YK:n ”pysyvä tarkkailijavaltio”. Se voi siis osallistua YK:n toimintaan, muttei äänestää päätöslausumista. Noustakseen täysvaltaiseksi jäseneksi jäsenehdokkaan tulee saada YK:n yleiskokouksessa vähintään 2/3 tuki jäsenvaltioilta.

Palestiina ei ole voinut liittyä YK:n täysjäseneksi myöskään siksi, koska Yhdysvallat on estänyt sen veto-oikeudellaan. Viimeksi näin kävi vuonna 2024.

Palestiinan tunnustamisen esteinä on nähty muun muassa se, että Palestiinalla ei ole toimivaa ja palestiinalaisten keskuudessa suosittua hallintoa, eikä Palestiinalla ole itsenäisyyden taloudellisia edellytyksiä tai kykyä täyttää kansainväliset sitoumukset. Kahden valtion mallilla, eli Israelin ja Palestiinan valtion rinnakkaisella olemassaololla, ei myöskään ole Israelin tai Gazaa hallitsevan Hamasin tukea, vaikka Länsirantaa hallitseva Fatah sitä tukeekin.

## Tunnustaneet maat

Syyskuuhun 2025 mennessä 155 YK:n jäsenvaltiota 193:sta sekä Vatikaani ovat tunnustaneet Palestiinan suvereeniksi valtioksi. Tunnustaneiden maiden joukossa ovat lähes kaikki länsimaiden ulkopuoliset valtiot sekä Itä-Euroopan valtiot. Länsimaista Palestiinan ovat tunnustaneet Ruotsi, Norja, Islanti, Irlanti, Espanja, Ranska ja Yhdistynyt Kuningaskunta. Sen sijaan esimerkiksi Yhdysvallat ja Saksa eivät ole myöntäneet tunnustusta, kuten ei myöskään Japani. Israel on ryhtynyt vastatoimiin joitain tunnustajamaita kohtaan.

Palestiinan julistauduttua vuonna 1988 itsenäiseksi yli 80 valtiota tunnusti sen välittömästi. Euroopan maista ensimmäisiä tunnustajia olivat lähinnä sosialistiblokin jäsenet. Seuraavina vuosina ja vuosikymmeninä lisää tunnustajia tuli etenkin Afrikasta ja Etelä-Amerikasta. Ruotsista tuli vuonna 2014 ensimmäinen Länsi-Euroopan maa, joka tunnusti Palestiinan. Gazan sodan alettua vuonna 2023 lisää länsimaita on tunnustanut tai kertonut aikovansa tunnustaa Palestiinan.

Yhdistyneiden kansakuntien juhlistaessa 80-vuotista taipalettaan järjestettiin New Yorkissa 22. syyskuuta 2025 rauhaa ja turvallisuutta edistävä yleiskokous kahden valtion ratkaisusta Israelin ja Palestiinan välillä, jossa paikan päällä useampi maa tunnusti Palestiinan, näiden joukossa muun muassa Ranska.

### YK:n jäsenvaltiot

### Muut valtiot

## Lähteet
Pyhän Marian maa

**Pyhän Marian maa** eli **Maarianmaa** (myös **Marianmaa**, , ) oli alue, johon kuului Latvia ja Viro. Katolinen kirkko julisti vuonna 1202 Latvian ja Viron alueen Pyhän Marian maaksi. Aluetta pidettiin yhtä tärkeänä kuin Palestiinaa, johon ristiretket kohdistuivat. Myös Pyhän Marian maalle järjestettiin ristiretkiä, ja kirkon tavoitteena oli liittää alue kokonaan kristinuskoon.

## Katso myös
* Vanha-Liivinmaa
* Ristiretket Baltiaan

## Lähteet
*
Rikhard Sotamaa

**Karl Johannes Rikhard "Rikke" Sotamaa**,  ent. **Söderman** (21. lokakuuta 1910 Tohmajärvi – 28. lokakuuta 2000 Laukaa) oli suomalainen lääkäri ja lääkintöneuvos. Sotamaa oli presidentti Urho Kekkosen läheinen ystävä ja yksi Kekkosen kolmesta henkilääkäristä.

Sotamaan vanhemmat olivat piirieläinlääkäri Axel Siegfrid Söderman ja Sefa Alexandroff ja puoliso vuodesta 1938 Aimi Tuulikki Musikka. Sotamaa kirjoitti ylioppilaaksi Tyrvään yhteiskoulusta Vammalasta vuonna 1929, valmistui lääketieteen lisensiaatiksi Helsingin yliopistosta vuonna 1938 ja toimi Salmin kunnanlääkärinä Raja-Karjalassa sota-aikaan saakka. Talvisodan ja jatkosodan aikana hän toimi kenttäsairaalan lääkärinä ja kirurgina. Kesällä 1944 hän johti 25. Kenttäsairaalaa Karjalankannaksella ja sairaalan ainoana kirurgina leikkasi Talin–Ihantalan taistelujen aikana heinäkuussa 1944 tauotta yhdeksän vuorokautta haavoittuneita sotilaita. Sotien jälkeen hän oli Laukaan kunnanlääkärinä. Sotamaa oli presidentti Kekkosen läheinen ystävä, ja hän oli mukana Kekkosen erä- ja kalaretkillä. Sotilasarvoltaan Sotamaa oli lääkintämajuri, ja hän sai lääkintöneuvoksen arvonimen vuonna 1971. Suomalainen Lääkäriseura Duodecim myönsi Sotamaalle vuonna 1987 Konrad ReijoWaaran palkinnon. Sotamaa harrasti metsästystä, kalastusta, kalanviljelyä ja metsästyskoirien kasvatusta.

Sotamaa oli 1970-luvulla yksi presidentti Kekkosen kolmesta henkilääkäristä, muut olivat Pentti Halonen ja Erkki Kivalo. Hän muun muassa suostutteli sairauslomalle jääneen Kekkosen allekirjoittamaan eroilmoituksensa presidentin virasta 26. lokakuuta 1981.

## Lähteet

## Aiheesta muualla
* Martti Muurikainen: Legenda jo eläessään – K. J. R. Sotamaa. Verkkoversio Laukaan Joulu 2007 -lehdessä ilmestyneestä artikkelista
* Kekkonen pysyi pystyssä piristyspillereiden voimalla, Iltalehti 12.10.2016
* Kekkosta tutkittiin sairaalassa Juho Kemppaisen nimellä, Yle Dokumentit 22.10.2016
* Tohtori Rikhard Sotamaa ja rouva Aino Sotamaa, valokuva. Suomen Metsästysmuseon kuvakokoelma (Finna)
Viikinkiaika Latviassa

**Viikinkiaikana** vuosina 800–1000 latvialaiset ja skandinaavit kohtasivat toisensa. Väinäjoki toimi hyvänä kauppareittinä viikingeille, ja sitä kutsuttiin myös "viikingeiltä kreikkalaisille" -nimityksellä. Skandinaavit tekivät ryöstöretkiä Latvian alueelle,  mutta ryöstöt kohdistuivat enimmäkseen kuureihin ja semigalleihin. Vaikka viikinkien matkat Latviassa olivat väkivaltaisia, ne eivät koskaan aiheuttaneet suurempaa alistamista tai siirtomaiden perustamista alueelle. Skandinaavit, jotka olivat kulkeneet alueella, olivat enimmäkseen gotlantilaisia, ruotsalaisia ja tanskalaisia. 

Itä-Baltiasta tehtiin myös yksittäisiä ryöstöretkiä Skandinaviaan.

Viikinkien Latvian-matkoista on tiedossa yksi kirjoitettu saaga. Saagan päähenkilö on islantilainen viikinki Egil Skallagrimsson. 

## Lähteet
*
Fenetyylialkoholi

**Fenetyylialkoholi** (C8H10O) on aromaattisiin alkoholeihin kuuluva orgaaninen yhdiste. Yhdistettä käytetään runsain määrin hajusteena ja aromiaineena.

## Ominaisuudet ja esiintyminen luonnossa

Fenetyylialkoholi on väritöntä nestettä. Sillä on hyvin miellyttävä ja makeahko ruusunkaltainen tuoksu. Yhdiste liukenee kohtalaisesti veteen ja erittäin hyvin muun muassa etanoliin ja dietyylieetteriin. Fenetyylialkoholin reaktiot ovat tyypillisiä sekä alkoholeille että aromaattisille yhdisteille. Se muun muassa reagoi karboksyylihappojen kanssa, jolloin muodostuu estereitä. Se voidaan hapettaa fenyyliasetaldehydiksi ja fenyylietikkahapoksi, ja se reagoi elektrofiilisella aromaattisella substituutiolla eli voidaan esimerkiksi nitrata. Se voidaan myös pelkistää vedyttämällä 2-sykloheksyylietanoliksi.

Fenetyylialkoholia esiintyy useissa eri kasvien eteerisissä öljyissä. Tällaisia ovat muun muassa ruusu, neilikka, hyasintti, kurjenpolvet, appelsiini ja tuoksuilangia.

## Valmistus ja käyttö
Fenetyylialkoholia voidaan eristää luontaisista lähteistä uuttamalla tai tislaamalla, mutta suurin osa käytetystä fenetyylialkoholista tuotetaan synteettisesti. Aikaisemmin käytettiin fenetyyliasetaatin pelkistystä natriumamalgaamin avulla. Nykyään käytetyin menetelmä on kuitenkin bentseenin Friedel–Crafts-alkylointi etyleenioksidin avulla alumiinikloridin toimiessa katalyyttinä. Myös styreenioksidin vedytystä käytetään ja etyylibentseenin hapetusta ilman avulla tutkitaan käytettäväksi fenetyylialkoholin valmistukseen. Reaktiossa muodostuva tuote puhdistetaan tislaamalla.

Fenetyylialkoholia käytetään runsaasti hajusteissa tuomaan niihin ruusun tuoksua. Se on stabiili myös emäksisissä olosuhteissa, minkä vuoksi se soveltuu erityisen hyvin saippuoiden hajusteeksi. Yhdistettä käytetään myös valmistettaessa synteettistä ruusuvettä. Fenetyylialkoholista valmistettavat esterit ja eetterit ovat myös yleisiä hajusteiden ainesosia ja usein niitä käytetään yhdessä fenetyylialkoholin kanssa.

## Lähteet

## Aiheesta muualla
*
*Pherobase: Semiochemical – 2-phenylethanol 
*Pherobase: Floral Compound – 2-phenylethanol
Luettelo Taiwanin diplomaattisista edustustoista

Tämä on **luettelo [[Taiwan|Taiwanin]] ([[Kiinan tasavalta]]) diplomaattisista lähetystöistä**. 

Taiwanilla on täydet diplomaattiset suhteet 12 valtion kanssa, joissa sillä on myös suurlähetystöjä. Muut edustustot ovat kaupallisia, kulttuurillisia tai yhteysvirastoja, joita kutsutaan usein nimellä *Taipein kaupallinen edustusto*. 

Taiwanilla on pysyvä edustusto Euroopan unionissa ja Maailman kauppajärjestössä. Taiwan ei ole Yhdistyneiden kansakuntien jäsen vuodesta 1971 lähtien. 

Taiwanilla on diplomaattisten edustustojen verkosto, joka on akkreditoitu maihin, jotka tunnustavat osittain tunnustetun valtion, pääasiassa Afrikassa, Oseaniassa ja Latinalaisessa Amerikassa. Lisäksi Taiwania edustavat useat kaupalliset ja kulttuuri edustustot, jotka edustavat Taiwania muille valtioille ja kansainvälisille järjestöille, voidaan isäntämaasta riippuen myöntää joitakin diplomaateille varattuja etuoikeuksia, kuten verovapauksia, oikeus käyttää diplomaattikilpiä autoissaan ja jopa diplomaattinen koskemattomuus. Esimerkiksi Yhdysvallat uusi vuonna 2013 sopimuksen Taiwanin kanssa, jonka nojalla molempien maiden edustajilla on toistensa edustustoissa diplomaattinen koskemattomuus, vaikka mailla ei ole virallisia diplomaattisia suhteita. 

## Afrikka

## Amerikka

## Aasia

## Eurooppa

## Oseania

## Kansainväliset järjestöt

## Lähteet
GP2 Monacon Grand Prix 2008

**GP2 Monacon Grand Prix 2008** oli GP2-kauden 2008 kolmas osakilpailu, joka ajettiin 23.–24. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa.

Perjantain kilpailun voittoon ajoi iSportin Bruno Senna. Lauantain kilpailun voitti Tridentin Mike Conway.

## Tulokset
### Aika-ajot

* Andreas Zuberin sijoitusta pudotettiin 15. lähtöruudulla.

### Perjantain kilpailu

### Lauantain kilpailu

## Muuta
* Tridentin ensimmäinen kaksoisvoitto.
* Mike Conwayn ensimmäinen voitto ja viimeinen nopein kierros.
* Ho-Pin Tungin ensimmäinen palkintosija ja viimeiset MM-pisteet.
* Bruno Sennan viimeinen nopein kierros.
* Adrián Vallésin viimeiset MM-pisteet.
* Piquet Sportsin viimeinen paalupaikka.
* Ben Hanleyn viimeinen kilpailu Campoksella.
* Adam Carrollin viimeinen kilpailu FMS:llä.
* Andy Soucekin viimeinen kilpailu DPR:llä.
* Christian Bakkerudin ja Miloš Pavlovićin viimeinen kilpailu.
* Marcello Puglisin ainoa kilpailu.

## Lähteet
Sven Sevelius

**Sven Gabriel Sevelius** (13. joulukuuta 1912 Helsinki – 16. syyskuuta 1981 Helsinki) oli suomalainen varatuomari, pääkonsuli ja toimitusjohtaja. Sevelius oli presidentti Urho Kekkosen läheinen ystävä jo 1940-luvun lopulta lähtien.

Seveliuksen vanhemmat olivat metsänhoitaja, agronomi Sven Alvar Sevelius (1876–1952) ja voimistelunopettaja Olga Wilhelmina Tesche. Hän pääsi ylioppilaaksi 1931, suoritti ylemmän oikeustutkinnon 1937 ja sai varatuomarin arvon 1941. Sevelius oli Nya Pressenin ja Mercatorin toimitusjohtaja 1945–1949 ja Kustannus Oy Unionin toimitusjohtaja vuodesta 1945. Hän perusti vuonna 1959 tietosanakirjoja kustantaneen Tietosanakirja Oy:n ja oli yhtiön toimitusjohtaja. Seveliuksen yhtiö julkaisi muun muassa vuosina 1960–1972 Uusi tietosanakirja.nimisen 26-osaisen tietosanakirjan. Sevelius myi Tietosanakirja Oy:n tytäryhtiöneen vuonna 1970 WSOY:lle. Sevelius oli presidentin valitsijamiehenä vuoden 1962 presidentinvaaleissa ja hän oli Tunisian pääkonsulina vuodesta 1962 lähtien. 

Sevelius asui Sipoon Östersundomissa jossa hän omisti vuodesta 1949 lähtien Fantsin tilan. Kekkonen vieraili usein Seveliuksen luona ja Sevelius neuvoi Kekkosta taloudellisissa ja henkilökohtaisissa asioissa, järjesti auton Kekkosen käyttöön puhujamatkoille sekä järjesti myös hirvijahteja joihin Kekkonen osallistui. 

Sevelius oli naimisissa 1944–1951 diplomiekonomi Salme Ilona Pohjan kanssa, liitto päättyi avioeroon. Hän meni uudelleen naimisiin 1952 sairaanhoidonopettaja Maila Maria Marjatta Mikkolan kanssa. 

Sven Seveliuksen pojan Peter Seveliuksen perustama kiinteistösijoitusyhtiö *Demarco Oy* velkaantui 1990-luvun alussa SKOP-Rahoitukselle jonka osti myöhemmin Handelsbanken Rahoitus Oy. Peter Sevelius oli sittemmin Flying Finn-halpalentoyhtiössä talousjohtajana ja vuoden 2004 alussa lyhyen aikaa toimitusjohtajana. Lentoyhtiö asetettiin konkurssiin 2004. Peter Sevelius tuomittiin joulukuussa 2008 Turun käräjäoikeudessa törkeästä velallisen epärehellisyydestä yhdentoista kuukauden ehdolliseen vankeuteen. 

## Lähteet
GP2 Euroopan Grand Prix 2009

**GP2 Euroopan Grand Prix 2009** oli GP2-kauden 2009 seitsemäs osakilpailu, joka ajettiin 22.–23. elokuuta Valencian katuradalla Espanjassa. Kilpailu ajettiin Formula 1:sten Euroopan GP:n ohessa.

Lauantain kilpailun voittoon ajoi Barwa Addax Team -tallin kuljettaja Vitali Petrov. Sunnuntain kilpailun voitti ART Grand Prix -tallin Nico Hülkenberg.
Vasalemma jõgi

**Vasalemma jõgi** on joki Raplamaassa ja Harjumaassa Viron pohjoisosissa, joka laskee Suomenlahteen Keilan ja Padisen rajalla.

## Hallinnolliset alueet
Joen alkulähteet sijaitsevat aivan Raplamaan reuna-alueella Kohilassa, mutta se juoksee pian Harjumaan puolelle ensin Sauen ja sitten Kernun puolelle. Alitettuaan Keila–Riisipere rautatien, se siirtyi Vasalemman puolelle ja pian sen jälkeen Keilan puolelle. Ämarin lentokentän kohdalla joki muuttuu Keilan ja Padisen rajajoeksi, jollaisena se on laskiessaan Suomenlahteen Paldiskin lahdessa.

## Joen kulku
Joen alkulähde on kirjaimellisesti lähde tai pikemminkin joukko lähteitä (), jotka sijaitsevat Lümandun kylässä Kohilassa . Joki alkaa virrata mutkitellen Pohjois-Viron tasankoa edeten pääasiassa kohti luodetta. Suoalueilla joen meanderit on oikaistu suorilla osuuksilla, mutta pian tämän jälkeen se saapuu Kernussa valtatien 4 jälkeen Kohatun kylään, missä joki on padottu Kernun patojärveksi (). Altaan pinta-ala on 14 hehtaaria . Hieman alempana ja ennen Ruilan kylää, siihen laskee vasemmalta Ruila järven laskuoja. Ruilassa jon jokeen padottu lampi () ja sen jälkeen joki palaa metsä- ja suomaille. Niiden loppuessa se sivuaa Suure-Aru soota ja Vasalemman suurta hiekkakivilouhosta, josta tulee jokeen kuivatusoja.

Kun joki on alittanut Keila–Riisipere rautatien, kääntyy se pohjoiseen kuin välttääkseen Vasalemmassa Kibunan, Rummun ja Vasalemman taajamat sekä vielä Ämarin lentokentän. Täällä siihen yhtyy suurin sivujoki Munalaskme oja, jonka valuma-alue on 139&nbsp;km² eli 35 % Vasalemman jõen vesistön koko valuma-alueesta.  Munalaskme ojan pituus on 24 kilometriä. Ojan mukana tulevat myös Hingu ojan sekä Orkjärve raban luonnonsuojelualueella sijaitsevan Laanemaa järven vedet. Lentokentän kodalla siihen yhtyy oikealta toiseksi suurin sivujoki Maeru oja  ja lentokentän jälkeen siihen yhtyy oikealta Kloogan suoalueella () sijaitsevan Klooga järven laskuoja . Joki laskeekin tämän jälkeen Suomenlahteen, mutta kohtaa ennen sitä vielä vettä metrin verran nostavan pohjapadon .

## Luontoarvoja
Joki on lohen, purotaimenen, taimenen ja harjuksen luontaisen lisääntymisalue.


Lümandu allikad.JPG|Yksi Lümandun lähteistä, mistä joki saa alkunsa
Ruila paisjärv.jpg|Ruilan patojärvi ()
Vasalemma sild.jpg|Silta Vasalemmassa
Veskitamm Vasalemma jõel (Langa).jpg|Pohjapato Veskitammessa alajuoksulla


## Lähteet

## Aiheesta muualla

* Laitsen pohjapato: valokuva
* Estonian waterbodies: valokuvia, lisätty 21.7.2017
GP2 Britannian Grand Prix 2009

**GP2 Britannian Grand Prix 2009** oli GP2-kauden 2009 neljäs osakilpailu, joka ajettiin 20.–21. kesäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.

Lauantain kilpailun voittoon ajoi Piquet GP -tallin kuljettaja Alberto Valerio. Sunnuntain kilpailun voitti ART Grand Prix -tallin Pastor Maldonado.
GP2 Saksan Grand Prix 2009

**GP2 Saksan Grand Prix 2009** oli GP2-kauden 2009 viides osakilpailu, joka ajettiin 11.–12. heinäkuuta Nürburgringin moottoriradalla Saksassa. Kilpailu ajettiin Formula 1:sten Saksan GP:n ohessa.

Lauantain kilpailun voittoon ajoi ART Grand Prix -tallin kuljettaja Nico Hülkenberg. Sunnuntain kilpailun voitti myös Hülkenberg.

## Aiheesta muualla
GP2 Unkarin Grand Prix 2009

**GP2 Unkarin Grand Prix 2009** oli GP2-kauden 2009 kuudes osakilpailu, joka ajettiin 25.–26. heinäkuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.

Lauantain kilpailun voittoon ajoi ART Grand Prix -tallin kuljettaja Nico Hülkenberg. Sunnuntain kilpailun voitti iSport International -tallin Giedo van der Garde.
Game of Thrones (7. tuotantokausi)

Yhdysvaltalaisen televisiosarjan **''[[Game of Thrones]]in'' seitsemäs tuotantokausi** alkoi Yhdysvalloissa HBO-kanavalla 16. heinäkuuta 2017. Sarja perustuu George R. R. Martinin fantasiakirjasarjaan *[[Tulen ja jään laulu]]*. Kausi sisältää edellisen kauden tapaan laajasti alkuperäistä materiaalia, mutta myös materiaalia julkaisemattomasta kuudennesta kirjasta *[[The Winds of Winter]]*.  Aikaisemmista kausista poiketen kausi koostuu seitsemästä jaksosta kymmenen sijaan.

Kausi on kuvattu pääosin Pohjois-Irlannissa, Espanjassa ja Islannissa. Sarjan pääosissa jatkavat muun muassa Peter Dinklage, Nikolaj Coster-Waldau, Lena Headey, Emilia Clarke ja Kit Harington. Sarjan uusia hahmoja näyttelevät muun muassa Jim Broadbent ja Tom Hopper.

## Näyttelijät
### Päärooleissa

### Sivuooleissa

## Jaksot
### Lohikäärmekivi ''(Dragonstone)''

### Myrskysyntyinen ''(Stormborn)''

### Kuningattaren Oikeus ''(The Queen’s Justice)''

### Sodan saaliit ''(The Spoils of War)''

### Itävartio ''(Eastwatch)''

### Muurin tuolla puolen ''(Beyond the Wall)''

### Lohikäärme ja Susi ''(The Dragon and the Wolf)''

## Vastaanotto

Kauden ensimmäinen jakso ”Lohikäärmekivi” rikkoi HBO-kanavan katsojaennätyksiä. Jakso keräsi Yhdysvalloissa 10.11 miljoonaa katsojaa.

## Lähteet
Böhmerwald

**Böhmerwald** () on laaja vuoristo, joka sijaitsee Tšekin, Saksan ja Itävallan rajalla. Korkeimmat huiput ovat Großer Arber Saksassa (1&nbsp;456 m) ja Tšekin puolella sijaitseva Plöckenstein (1&nbsp;378 m). Vanhaa metsäaluetta suojaavat kaksi kansallispuistoa, Baijerin metsän kansallispuisto Saksassa ja Šumavan kansallispuisto Tšekissä.

## Lähteet

## Aiheesta muualla
*Discover Šumava
GP2 Turkin Grand Prix 2009

**GP2 Turkin Grand Prix 2009** oli GP2-kauden 2009 kolmas osakilpailu, joka ajettiin 6.–7. kesäkuuta İstanbul Parkin moottoriradalla Turkissa. Kilpailu ajettiin Formula 1:sten Turkin GP:n ohessa.

Lauantain kilpailun voittoon ajoi Barwa Addax Team -tallin kuljettaja Vitali Petrov. Sunnuntain kilpailun voitti Racing Engineering -tallin Lucas di Grassi.

## Lähteet
Roy Cohn

**Roy Marcus Cohn** () oli yhdysvaltalainen lakimies. Hän toimi senaattori Joseph McCarthyn pääneuvonantajana toisen punapelon aikana ja sai erityistä merkittävyyttä Army-McCarthy -kuulemisissa.  

Cohn tunnetaan myös Yhdysvaltain oikeusministeriön syyttäjänä Ethel ja Julius Rosenbergin tapauksessa ja myöhemmin hän edusti Donald Trumpia tämän liikeuran alussa.

Vuoden 1992 televisioelokuva *[[Citizen Cohn]]* kertoo dramatisoidun version Cohnin elämästä. Häntä esittää siinä James Woods. Homoseksuaalisuutensa ja AIDS-sairautensa kieltävä Cohn on keskeinen hahmo myös HBO:n minisarjassa *[[Angels in America]]* (2003), jossa häntä esittää Al Pacino.

Cohnia on epäilty homoseksuaaliksi, mutta hänen mahdollisista miessuhteistaan on vain spekulaatioita. Cohn kuoli 59-vuotiaana 2. elokuuta 1986 AIDSin aiheuttamiin komplikaatioihin. Tauti oli diagnosoitu vuonna 1984. Cohn kielsi sairautensa loppuun saakka ja väitti kyseessä olevan maksasyöpä. 

## Lähteet